Reglur þessar gilda um þá starfmenn ríkisins sem falla undir skilgreiningu 1. mgr. 1. gr. laga nr. 70 / 1996 , um réttindi og skyldur starfsmanna ríkisins , og teljast ekki embættismenn samkvæmt 22. gr. sömu laga . 2. gr . Birting auglýsingar . Auglýsa skal laus störf og skal umsóknarfrestur að lágmarki vera tíu dagar frá birtingu auglýsingar . Starf telst nægjanlega auglýst með birtingu á sérstöku vefsvæði um laus störf hjá ríkinu . Umsóknarfrestur skal miðast við fyrstu birtingu á hinu sérstaka vefsvæði og skal ljúka á virkum degi . Ekki er skylt að auglýsa störf í eftirfarandi tilvikum : Störf sem aðeins eiga að standa í tvo mánuði eða skemur . Störf sem eru tímabundin vegna sérstakra aðstæðna , svo sem vegna orlofs , veikinda , fæðingar - og foreldraorlofs , námsleyfis , leyfis til starfa á vegum alþjóðastofnana o.þ.u.l. , enda sé ráðningunni ekki ætlað að standa lengur en 12 mánuði samfellt . Störf sem auglýst hafa verið innan síðustu sex mánaða og í þeirri auglýsingu hafi þess verið getið að umsóknin geti gilt í sex mánuði frá birtingu . Störf vegna tímabundinna vinnumarkaðsúrræða á vegum stjórnvalda og aðila vinnumarkaðarins . Hlutastörf fyrir einstaklinga með skerta starfsgetu sem teljast til vinnumarkaðsúrræða . Öllum umsóknum skal svarað þegar ákvörðun um ráðningu hefur verið tekin . 3. gr . Efni auglýsingar . Í auglýsingu um laust starf skal tilgreina starfsheiti , heiti stofnunar og staðsetningu starfs eða hvort það sé án staðsetningar . Í auglýsingu skal ávallt tilgreina eftirfarandi : Hvaða starf og starfssvið er um að ræða . Skal lýsing starfs vera nægjanlega greinargóð til þess að mögulegir umsækjendur geti gert sér glögga grein fyrir því í hverju starfið felst . Stjórnunarlega stöðu starfsins innan stofnunar / ríkisfyrirtækis Aðrar almennar og sértækar kröfur sem gerðar eru til starfsmanns . Hvenær æskilegt er að starfsmaður hefji störf . Hvar leita skuli frekari upplýsinga Lengd umsóknarfrests . Hvert umsókn á að berast og á hvaða formi . Reglur þessar , sem settar eru samkvæmt heimild í 3. mgr. 7. gr. laga nr. 70 / 1996 um réttindi og skyldur starfsmanna ríkisins , öðlast þegar gildi . Jafnframt falla úr gildi reglur nr. 464 / 1996 . Fjármála - og efnahagsráðuneytinu 5. nóvember 2019 .